ক. দ্বিতীয় বিশ্বযুদ্ধোত্তর অক্ষশক্তির পরাজয়ের পর যে নুরেমবার্গ ট্রায়াল হয় তাতে হাতেগোনা কয়েকটি দেশ (পরাজিত দেশসমূহ) ছাড়া সকলেই সেই বিচারের দাবিতে সোচ্চার ছিল। এমনকি মিত্র শক্তির চারটি দেশ (আমেরিকা, রাশিয়া, ব্রিটেন ও ফ্রান্স) থেকে সর্বমোট দশজন বিচারক দ্বারা সে বিচারকার্য সংঘটিত হয়। ফলে সে বিচারে বিশ্বজনমত ও সংহতি তৈরি হয়। কিন্তু বাংলাদেশের যুদ্ধাপরাধের বিচারে একমাত্র ভারত ব্যতীত অন্য কোনো দেশ বা জাতির সমর্থন নেই। বিচারকাজে কোনো দেশ, জাতিসঙ্ঘ, আন্তর্জাতিক সংস্থা বা আন্তর্জাতিক মানসম্পন্ন দক্ষ বিচারক নিয়োগ দেয়া হয়নি।